ہائپیشیا

ہائپیشا یا ہائی پیشیامصر کے شہر اسکندریہ میں 380 عیسوی میں پیدا ہوئی۔ اس کے والدین یونانی تھے۔ اس کا باپ تھیونَ الیگزینڈرسس اسکندریہ یونیورسٹی کا ہردلعزیز پروفیسر اور معروف ریاضی دان تھا۔ نیز وہ اسکندریہ کی لائبریری کا منتظم بھی تھا۔ تھیونَ کو اپنی بیٹی سے بڑی امیدیں وابستہ تھیں۔ وہ چاہتا تھا کہ اس کی بیٹی ہر لحاظ سے ایک مکمل انسان ہو۔ ہائپیشا نے ابتدائی تعلیم یونان کے شہر ایتھنز میں حاصل کی۔ باپ کی رہنمائی میں اس نے آرٹس، ادب، سائنس، فلسفہ اور ریاضی کے مضامین میں دسترس حاصل کر لی۔ باپ کو بیٹی کی جسمانی صحت کا بھی بہت خیال تھا۔ باپ کی ترغیب اور حوصلہ افزائی سے ہائپیشا کشتی بانی، تیراکی اور گھڑ سواری بھی کرتی تھی تاکہ جسمانی طور پر ٹھیک ٹھاک رہے۔ یونان سے مصر واپسی پر ہائپیشا کو اسکندریہ یونیورسٹی میں ریاضی اور فلسفہ پڑھانے کی پیش کش ہوئی جو اس نے قبول کر لی۔ وہ دیافنطس کے علم حساب پر بھی لیکچر دیتی تھی اور دیافنطس کے دریافت کردہ اصولوں کے اطلاق سے غیر متعین مسائل کو حل کرنے طریقوں پر بحث کرتی تھی۔ نیز وہ افلاطون اور ارسطو کی تعلیمات کو اپنے درس و تدریس کے موضوعات میں شامل کر لیتی تھی۔ ہائپیشا ذہین ہونے کے ساتھ ساتھ نہایت خوبصورت اور باوقار خاتون تھی۔ نیز مشفق باپ کی بھرپور توجہ سے وہ فن تقریر میں بھی ماہر تھی۔ یہی وجہ تھی کہ دنیا کے گوشے گوشے سے علم کے متلاشی اس کے لیکچر سننے کے لیے کھنچے چلے آتے تھے۔ یہ ہائپیشا اور اس کے لیکچروں کی بے پناہ مقبولیت کا نتیجہ تھا کہ صرف تیس سال کی عمر میں اسے اسکندریہ یونیورسٹی کے افلاطونی اسکول کی سربراہ بنا دیا گیا۔

 وفات 
تصغیر|ہائپیشیا کی موت
ان کی وفات کے بارے میں مختلف آرا ہیں۔ کچھ لوگوں کے مطابق انھیں زندہ جلا دیا گیا ، کچھ کے مطابق انھیں سنگسار کر دیا اور کچھ کے مطابق ان کی کھال اتار کر ہلاک کر دیا گیا۔ اس خوفناک سزا کی وجہ یہ تھی کہ وہ عورت ہو کر مردوں کو تعلیم دیتی تھی اور بائبل کی تعلیمات کی رو سے یہ ایک سنگین جرم تھا۔ اس سے پہلے یہ مسیحی سکندریہ کے عظیم الشان کتب خانے میں تاریخ، فلسفہ، سائنس اور ٹیکنالوجی کے موضوعات پر بیشمار نادر و نایاب کتابوں کو نذر آتش کر چکے تھے۔ ہائپیشیا کی تحریر سے ایک اقتباس:

اس کا یہ مقولہ اس کی جان لے گیا کہ میں خدا پر نہیں فلسفے پر یقین رکھتی ہوں۔
مرنے سے پہلے ہائپیشیا جن تکونوں پر کام کر رہی تھی، وہ اس کی موت کے 1300 سال بعد ایک سائنس دان نے دریافت کی۔

 حوالہ جات 

زمرہ:415ء کی وفیات
زمرہ:پانچویں صدی کی بازنطینی شخصیات
زمرہ:پانچویں صدی کی مصری شخصیات
زمرہ:پانچویں صدی کی مصنفات
زمرہ:پانچویں صدی کے ریاضی دان
زمرہ:پانچویں صدی کے فلسفی
زمرہ:پانچویں صدی کے مصنفین
زمرہ:چوتھی صدی کی پیدائشیں
زمرہ:چوتھی صدی کی مصری شخصیات
زمرہ:چوتھی صدی کی مصنفات
زمرہ:چوتھی صدی کے مصنفین
زمرہ:خواتین ریاضی دان
زمرہ:رومی عہد کے فلسفی
زمرہ:رومی مصر میں پانچویں صدی
زمرہ:قدیم رومی مقتولین
زمرہ:قدیم مصری خواتین
زمرہ:قدیم یونانی خواتین فلسفی
زمرہ:قدیم یونانی ریاضی دان
زمرہ:قدیم یونانی فلسفی
زمرہ:قدیم یونانی ماہرین فلکیات
زمرہ:قدیم یونانی مصنفات
زمرہ:ہیلینیائی دور کے فلسفی
زمرہ:پانچویں صدی کی بازنطینی خواتین
زمرہ:چوتھی صدی کی بازنطینی خواتین
زمرہ:چوتھی صدی کے فلسفی
زمرہ:بازنطینی ماہرین فلکیات
زمرہ:خواتین موجدین
زمرہ:ہجومی مقتولین
زمرہ:چوتھی صدی کی یونانی شخصیات
زمرہ:ویکی ڈیٹا سے مختلف مختصر وضاحت